Mohamed Moustafa Mero

Mohamed Moustafa Mero (arabisk: محمد مصطفى ميرو , Muḥammad Muṣṭafā Mīrū; født 1941 i at-Tall i guvernementet Rif Dimashq i Syria, død 22. desember 2020 samme sted) var ministerpresident i Syria fra 13. mars 2000 til 10. september 2003.

Biografi
Han kom fra en landsens familie i al-Tall, i utkanten av hovedstaden Damaskus.

Han tok utdannelse ved Universitetet i Damaskus i arabisk litteratur og i humanistiske vitenskaper. Senere tok han doktorgrad i arabisk språk og litteratur fra Lomonosovuniversitetet i Moskva.

Han ble medlem av Baath-partiet og dets Nasjonale Progressive Front. Kort etter statspresident Hafiz al-Assads død ble han nominert og utnevnt til ministerpresident, og satte i gang med bekjempelse av korrupsjon og igangsettelse av økonomiske reformer. Han forble ministerpresident også under Bashar al-Assad, men trådte tilbake etter noen tid.

Under hans regjering ble også relasjonene med nabolandet Tyrkia forbedret.

Død
Mero døde i en alder av 79 år i al-Tall den 22. desember 2020 av covid-19.

Referanser 

Syriske politikere
Personer fra guvernementet Rif Dimashq
Dødsfall relatert til covid-19 i Syria
Politikere ofre for covidpandemien